b'\n_START_ARTICLE_\nAp\xc4\x83rarea Fort\xc4\x83re\xc8\x9bei Brest\n_START_SECTION_\nCadru general\n_START_PARAGRAPH_\nRegiunea Brest a fost locul de desf\xc4\x83\xc8\x99urare a b\xc4\x83t\xc4\x83liei de la Brze\xc5\x9b\xc4\x87 Litewski, \xc3\xaen timpul c\xc4\x83reia ora\xc8\x99ul \xc8\x99i cetatea sa au fost cucerite de germani \xc3\xaen timpul invad\xc4\x83rii Poloniei. Germania Nazist\xc4\x83 \xc8\x99i Uniunea Sovietic\xc4\x83 semnaser\xc4\x83 \xc3\xaens\xc4\x83 \xc3\xaen 1939 \xc3\xaen un pact de neagresiune care prevedea \xc3\xaentr-unul dintre anexele secrete ca regiunea Brest s\xc4\x83 fie cedat\xc4\x83 Uniunii Sovietice. Dup\xc4\x83 izbucnirea conflictului germano-sovietic, Wehrmachtal a trebuit s\xc4\x83 recucereasc\xc4\x83 cetatea, de aceast\xc4\x83 dat\xc4\x83 de la sovietici._NEWLINE_Germanii planificat cucerirea Brestului, care se afla pe ruta principal\xc4\x83 a Grupului de Armate Centru, \xc3\xaen primele ore ale Opera\xc8\x9biunii Barbarossa. \xc3\x8en aceast\xc4\x83 zon\xc4\x83 se aflau principalele poduri peste r\xc3\xa2ul Bug \xc8\x99i c\xc4\x83le rutiere \xc8\x99i feroviare care legau Var\xc8\x99ovia de Moscova.\n_START_SECTION_\nEfectivele antrenate \xc3\xaenconflict\n_START_PARAGRAPH_\nGarnizoana fort\xc4\x83re\xc8\x9bei era compus\xc4\x83 din aproximativ 9.000 de solda\xc8\x9bi, gr\xc4\x83niceri \xc8\x99i membri ai trupelor NKVD. solda\xc8\x9bii sovietici f\xc4\x83ceau parte din diviziile a 6-a \xc8\x99i 42 pu\xc8\x99ca\xc8\x99i sub comanda generalului Ivan Lazarenko \xc8\x99i respectiv a colonelului Mihail Popsui-\xc8\x98apko, din Batalionul al 17-lea gr\xc4\x83niceri al NKVD \xc8\x99i o serie de alte unit\xc4\x83\xc8\x9bi mai mici (inclusiv o unitate medical\xc4\x83). \xc3\x8en fort\xc4\x83rea\xc8\x9b\xc4\x83 se mai aflau familiile a 300 de militari._NEWLINE_Planul ini\xc8\x9bial al ap\xc4\x83r\xc4\x83rii prevedea asigurarea ap\xc4\x83r\xc4\x83rii \xc3\xaentr-un interval de 12 ore de la atacul infanteriei \xc8\x99i tancurilor germane (aproximativ 20.000 solda\xc8\x9bi) sub comanda lui Heinz Guderian.\n_START_SECTION_\nFort\xc4\x83rea\xc8\x9b\xc4\x83 Erou\n_START_PARAGRAPH_\nRezisten\xc8\x9ba ap\xc4\x83r\xc4\x83torilor fort\xc4\x83re\xc8\x9bei nu a afectat \xc3\xaen mod semnificativ succesele ini\xc8\x9biale ale germanilor, Wehrmachtul \xc3\xaenaint\xc3\xa2nd rapid \xc3\xaen teritoriul sovietic conform planurilor, l\xc4\x83s\xc3\xa2nd fort\xc4\x83rea\xc8\x9ba \xc3\xaenc\xc4\x83 necucucerit\xc4\x83 mult \xc3\xaen spatele liniei frontului._NEWLINE_Luptele de la Brest nu au fost cunoscute publicului larg sovietic p\xc3\xa2n\xc4\x83 \xc3\xaen 1957. Ziaristul Serghei Smirnov a publicat \xc3\xaen acel an cartea \xe2\x80\x9eCetatea Brestului\xe2\x80\x9d \xc3\xaen care el a c\xc4\x83utat s\xc4\x83 scoat\xc4\x83 la lumin\xc4\x83 pove\xc8\x99tile ap\xc4\x83r\xc4\x83torilor cet\xc4\x83\xc8\x9bii \xe2\x80\x93 mor\xc8\x9bi \xc3\xaen lupt\xc4\x83 sau \xc3\xaen lag\xc4\x83rele naziste ca \xc8\x99i a supravie\xc8\x9buitorilor._NEWLINE_\xc3\x8en perioada poststalinist\xc4\x83, ap\xc4\x83r\xc4\x83torii cet\xc4\x83\xc8\x9bii \xc8\x99i fort\xc4\x83rea\xc8\x9ba \xc3\xaense\xc8\x99i au fost reabilita\xc8\x9bi, iar propaganda sovietic\xc4\x83 a contribuit la cre\xc8\x99terea faimei celor care au luptat la Brest. S-a ajuns p\xc3\xa2n\xc4\x83 acolo \xc3\xaenc\xc3\xa2t Marea Enciclopedie Sovietic\xc4\x83 s\xc4\x83 sus\xc8\x9bin\xc4\x83 c\xc4\x83 defensiva bine organizat\xc4\x83 a fort\xc4\x83re\xc8\x9bei a \xc8\x9binut pe loc timp de o lun\xc4\x83 o \xc3\xaentreag\xc4\x83 divizie german\xc4\x83. Exager\xc4\x83rile perioadei sovietice continu\xc4\x83 \xc8\x99i \xc3\xaen zilele noastre, Vocea Rusiei afirm\xc3\xa2nd \xc3\xaentr-un articol: \xe2\x80\x9eChiar \xc8\x99i dup\xc4\x83 o lun\xc4\x83 de lupte, cetatea Brest a rezistat, angaj\xc3\xa2nd o parte semnificativ\xc4\x83 a for\xc8\x9belor inamicului, pe care le-a epuizat_NEWLINE_\xc3\x8en 1956 a fost deschis Muzeul Ap\xc4\x83r\xc4\x83rii Fort\xc4\x83re\xc8\x9bei Brest, iar \xc3\xaen 1971 a fost inaugurat un memorial. Fort\xc4\x83rea\xc8\x9ba a primit titlul de Erou pe 8 mai 1965, la 20 de ani de la \xc3\xaenfr\xc3\xa2ngerea Germaniei Naziste.\n_START_SECTION_\nReflectarea \xc3\xaen art\xc4\x83 a luptelor de ap\xc4\x83rare\n_START_PARAGRAPH_\nEvenimetele din iunie 1940 din timpul ap\xc4\x83r\xc4\x83rii Brestului au fost prezentate \xc3\xaen filmul Cetatea Brest din 2010.'